यूनिवर्सिटी की गलती से फार्म नहीं भर पा रहे लॉ के छात्र
निरीक्षण दल द्वारा अभी तक रिपोर्ट जमा नही कराने के चलते हो रही है परेशानी
अनदेखी
बांगड़ गर्ल्स कॉलेज के बाद अब लॉ कॉलेज का भी यूनिवर्सिटी की साइट पर नाम नही आने के चलते स्टूडेंट्स परीक्षा के आवेदन नहीं भर पा रहे हैं। हालांकि इस बार लॉ कॉलेज प्रशासन की ओर से समय से पूर्व ही यूनिवर्सिटी की आवेदन से लेकर फार्म तक की सभी औपचारिकताएं पूरी कर दी थीं। इसके बाद भी लॉ कॉलेज का नाम साइट पर नहीं रहा है। इधर, पिछले कई दिनों से बांगड़ गर्ल्स कॉलेज का नाम भी गलत रहा है। शेष|पेज14
इसकेचलते स्टूडेंट्स को परेशानी का सामना करना पड़ रहा है। पिछले काफी समय से कॉलेज द्वारा समय-समय पर यूनिवर्सिटी काे सारी रिपोर्ट देने के बाद भी अभी तक लाॅ कॉलेज का नाम साइट पर नहीं आना समझ से बाहर की बात है। इसके चलते लॉ कॉलेज के 300 से अधिक स्टूडेंट्स को परेशानी का सामना करना पड़ रहा है। कॉलेज के स्टूडेंट्स का कहना है कि फार्म जमा कराने की अंतिम तिथि 31 दिसंबर है। ऐसे में कहीं उन्हें लेट फीस भरनी नहीं पड़े।
यूनिवर्सिटी में रिपोर्ट जमा ही नहीं हुई
लॉकॉलेज के परीक्षा प्रभारी डॉ. सुरेंद्रसिंह ने बताया कि स्टूडेंट्स की समस्या आने पर कॉलेज के नाम को लेकर यूनिवर्सिटी में जाकर पता किया तो सामने आया कि लॉ कॉलेज की रिपोर्ट तो अभी तक निरीक्षण दल ने जमा ही नही कराई। इसके चलते स्टूडेंट्स को परेशानी का सामना करना पड़ रहा है। उन्होंने बताया कि जब निरीक्षण दल के डाॅ. वीके शर्मा को इसके बारे में पूछा तो उनका कहना था कि हां, रिपोर्ट तो हमारे पास ही पड़ी है। अब जमा करवाता हूं।
निरीक्षण दल के पास ही पड़ी है रिपोर्ट
यूनिवर्सिटीद्वारा पिछले तीन-चार महीने पहले कॉलेज के निरीक्षण के लिए दल भेजा गया था। इस दल में डॉ. वीके शर्मा कैलाश डागा की टीम ने कॉलेज का निरीक्षण कर पूरी रिपोर्ट तैयार की थी। यह रिपोर्ट निरीक्षण दल द्वारा यूनिवर्सिटी में जमा करानी थी, लेकिन निरीक्षण दल ने अब तक यह रिपोर्ट यूनिवर्सिटी में जमा कराई ही नहीं।
गर्ल्स बांगड़ कॉलेज का नाम साइट पर अपडेट
गर्ल्सबांगड़ कॉलेज का नाम यूनिवर्सिटी ने अपडेट कर दिया है। अब छात्र संगठनों ने यूनिवर्सिटी प्रशासन से आवेदन की अंतिम बढ़ाने की मांग की है। गर्ल्स कॉलेज के प्रो. डायालाल सांखला ने बताया कि यूनिवर्सिटी से शिकायत करने के बाद शनिवार को गर्ल्स कॉलेज का नाम सही कर दिया गया है। मोटे तौर पर सिर्फ तकनीकी खामी के चलते ही परेशानी रही थी।
इधर,छात्रसंघ ने जताया विरोध
छात्रसंघअध्यक्ष पुलकित शर्मा एवं उपाध्यक्ष भूपेंद्रसिंह भदावत ने कलेक्टर को ज्ञापन देकर लॉ कॉलेज का नाम यूनिवर्सिटी की साइट पर डलवाने की मांग की। साथ ही आवेदन की अंतिम तिथि भी बढ़ाने की मांग की। इस मौके पर महेश सिंह घेनड़ी यशपालसिंह सहित कई स्टूडेंट्स मौजूद थे।
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva